राष्ट्रीय वन नीति, 1988 विनष्ट या कम महत्व के वनों को ईंधन लकड़ी, चारा और थोड़ी मात्रा में लकड़ी की स्थानीय समुदाय की जरूरतों को पूरा करने का संसाधन बेस बनाने तथा इसके विकास एवं संरक्षण में लोगों की सहभागिता पर बल देती है तथा साथ ही वनों को पर्यावरण सुधार हेतु विकसित करने की बात कहती है। इसलिए सामाजिक वानिकी योजना प्रारंभ की गई जिसने हरित आवरण में वृद्धि की, वनोत्पाद एवं ईंधन लकड़ी की आपूर्ति की तथा थोड़ी लकड़ी और थोड़ा बहुत वनोत्पाद ग्रामीणों तक पहुंचाया। साथ ही शहरी जनसंख्या की ईंधन आवश्यकता को पूरा किया और माचिस उद्योग के लिए कच्चा माल उत्पादित किया।